ร้านอยู่ในซอยสุขุมวิท 53 สามารถลง BTS สถานีทองหล่อ เดินย้อนมาทางซ้ายซอยนึงแล้วก็ตรงเข้าซอยมาได้เลยค่ะ ร้านอยู่ลึกนิดนึง แต่เดินเข้ามาไหวค่ะ หรือถ้าแดดร้อนขี้เกียจเดินก็ใช้บริการพี่วินแแถวสถานีรถไฟฟ้าได้ค่ะ

เมื่อมาถึงหน้าร้านก็จะมีพนักงานมาเปิดประตูต้อนรับ ต้องถอดรองเท้าไว้ด้านนอก พอเข้าไปก็ต้องล้างมือก่อนค่ะ เสร็จแล้วพนักงานก็จะพาไปตรงส่วนที่เป็นคาเฟ่ มีที่นั่งทั้งแบบเก้าอี้ และแบบนั่งบนพื้น เลือกได้ตามความชอบเลย555

เมื่อนั่งแล้วพนักงานก็จะเอากฎของร้านมาให้อ่านค่ะ ที่นี่ค่าปรับโหดมาก อ่านให้ดีนะคะ =.= เค้าให้อ่านแปปเดียวแล้วเก็บเลย ไม่มีวางอยู่ที่โต๊ะนะ ต่อมาพนักงานก็นำเมนูมาให้ค่ะ ราคาโหดใช้ได้เลย แต่ก็ต้องถือว่าเป็นค่าเล่นกับแมว555 มาดูสิ่งที่สั่งมาทานกันค่ะ

- ช็อกโกแลตเย็น จำราคาเป๊ะๆไม่ได้ แต่เกิน 100 น่ารักตรงที่วาดซอสมาเป็นรูปหน้าแมว555 แต่น้ำแข็งเยอะมากค่ะ ดูดไม่กี่ทีก็หมดแล้วแอบเสียดายเงิน (แต่ก็พยายามบอกตัวเองว่า ราคาอาหารคือค่าเล่นกับแมว TT)

- สโคนรูปแมว อันนี้ก็จำราคาไม่ได้เช่นกัน น่าจะเกือบๆ 200 เราว่าเนื้อมันไม่ค่อยใช่สโคนเท่าไหร่ แล้วก็ชิ้นเล็กมวากกกกก555 เก๋แค่ตรงเป็นรูปแมวนี่แหละค่ะ (ท่องเอาไว้(อีกครั้ง) ราคาอาหารคือค่าเล่นกับแมว TT) 

- น้ำเปล่า เพื่อนเราสั่งค่ะ ได้มาเป็นขวดจิ๋วเล็กนิดเดียว ประมาณว่าเทครั้งเดียวหมด (นี่ถ้าไม่ใช่คาเฟ่แมวคือค้ากำไรเกินควรสุดๆไปเลยค่ะ)

เรื่องแมวในร้านนั้น เราว่าไม่ค่อยมีตัวไหนที่ดู alert เลย ดูเหนื่อยๆกันหมด = = เป็นเพราะเรามาช่วงเย็นหรือเปล่าก็ไม่รู้ (หรือว่ามันเหนื่อยเพราะต้องทำงานทุกวัน ไม่ใช่เหนื่อยเพราะใกล้หมดวันก็มิอาจทราบได้55) ทางร้านมีพวกของเล่นไว้ล่อแมวให้ใช้ด้วยค่ะ แต่เราลองแล้วไม่ค่อยได้ผลเท่าไหร่ มันเห็นทุกวันก็คงจะเบื่อแล้วอะนะ ดูง่วงอยากนอนกันท่าเดียว ถ้าแมวหลับก็อย่าไปปลุกอย่าไปอุ้มนะคะ เดี่ยวโดนปรับแล้วจะหาว่าไม่เตือน อุอุ =.=

[miscellaneous]

มีมุมอื่นในร้านให้พอถ่ายรูปได้ค่ะถ้าเบื่อแมวแล้ว หรือบริเวณสวนนอกร้านก็สวยดีเหมือนกัน

อ้อ นอกจากจะเป็นคาเฟ่แมวแล้วยังเป็นซาลอนด้วยนะคะ พาน้องแมวมาอาบน้ำตัดขนได้ (แต่เรื่องราคาเก๊าไม่รู้นะ55)

มีนิตยสารฟรีเกี่ยวกับพวกสัตว์เลี้ยงให้หยิบได้จากในร้านด้วยค่ะ แล้วก็มีห้องเล็กๆหน้าร้านเป็นบูติคขายเสื้อผ้าของใครไม่รู้

ร้าน Purr Cat Cafe นี่เป็นของดาราชื่อคุณเพชร นาระ คนที่ผิวสีแทนสวยมากๆน่ะค่ะ ตอนเราไปได้เจอเค้าด้วย แต่เค้าก็ไม่ได้ทักทายลูกค้าหรืออะไรนะ เข้าไปเล่นกับแมวของเค้าอย่างเดียว55

สรุปนะคะ ร้านนี้ก็น่ารักเหมาะมาถ่ายรูปมุ้งมิ้งกับเพื่อนสาวหรือกับแฟน (วันที่เราไปก็มีคู่รักทั้งไทยและต่างชาติมาอิงแอบพร้อมน้องแมวนั่งจ้องหน้ากันหลายคู่อยู่55) ราคาขนมอาจจะสูงไป(ไม่นิด)เมื่อเทียบกับปริมาณและรสชาติ แต่ก็คิดซะว่าเป็นค่าดูแลแมวแล้วกันนะคะ ><